6. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΟΙΚΟΝΟΜΙΚΩΝ Αριθ. Φ.841/1/218235 της 24 Απρ./22 Μαΐου 1973 (ΦΕΚ Β'  587) Περί ειδικής αποζημιώσεως Αξιωματικών, Ανθυπασπιστών και Οπλιτών Πυροτεχνουργών εντεταλμένων δια την εξουδετέρωσιν εκρηκτικών μηχανημάτων. Έχοντες υπ’ όψει: α.Τας διατάξεις του άρθρ. 12 του Ν.Δ. 1033/1971 "περί οργανώσεως και λειτουργίας του Τάγματος Εκκαθαρίσεως Ναρκοπεδίων Ξηράς". β.Σχετικήν πρότασιν του Αρχηγείου Στρατού, αποφασίζομεν: 1.Εγκρίνομεν την καταβολήν ειδικής αποζημιώσεως εκ 1.000 δραχμών δι’ έκαστον και δι’ εκάστην επέμβασιν εις τους Αξιωματικούς, Ανθυπασπιστάς και Οπλίτας Πυροτεχνουργούς των Ενόπλων Δυνάμεων τους εντεταλμένους δια την εξουδετέρωσιν εκρηκτικών μηχανημάτων. 2.Εις τους ανωτέρω ουδεμία πρόσθετος αποζημίωσις θα καταβάλληται πέραν της εν παρ. 2 καθοριζομένης. 3.Η ισχύς της παρούσης δημοσιευομένης εις την Εφημερίδα της Κυβερνήσεως άρχεται από 1ης Απρ. 1973. 